
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2024. gada 25. jūnija rīkojumā Nr. 522 "Par investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām" projekta "Izglītību apliecinošo dokumentu reģistrs" pases un koplietošanas pakalpojumu attīstības plāna apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Rīkojuma projekts izstrādāts saskaņā ar Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" nosacījumiem.
1.2. Mērķis
Mērķa apraksts
Projekta mērķis ir līdz 2026. gada 31. maijam izstrādāt IS “Izglītību apliecinošo dokumentu reģistrs” un veikt Valsts pārbaudījumu informācijas sistēmas e-pakalpojuma “Pieteikšanās apliecības, sertifikāta vai to dublikāta saņemšanai” pilnveidi, paplašinot tā funkcionalitāti, lai nodrošinātu visām personām iespēju apskatīt informāciju par saviem iegūtajiem valsts atzītajiem pamatizglītību un vidējo izglītību apliecinošajiem dokumentiem, nepieciešamības gadījumā lejuplādēt elektroniski izsniegtos izglītības dokumentus. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
1) Finanšu pārdale: Projekta īstenošanas gaitā identificēta iespēja optimizēt administrēšanas izmaksas, samazinot tās no sākotnēji plānotajām uz 447 294 EUR. Atbrīvotais finansējums tiek novirzīts IS izstrādes un IKT infrastruktūras sadaļai (kopā 3 022 706 EUR), lai nodrošinātu padziļinātu procesu analīzi, drošības un veiktspējas auditus, kas ir kritiski svarīgi pirms sistēmas nodošanas ekspluatācijā. Veiktās izmaiņas projekta izmaksu pozīcijās neietekmēs projekta paredzētos ieguvumus un to sasniegšanas termiņus.
2)Termiņu precizēšana: Lai garantētu pilnvērtīgu risinājuma integrāciju produkcijas vidē un nodrošinātu piekļuvi būtiskajām datu kopām (piem., reģistrēto dokumentu skaits pa programmām) ir nepieciešams pagarināt termiņu Izglītību apliecinošu dokumentu reģistra ieviešanai produkcijā un attiecīgi arī termiņu piekļuves nodrošināšanai minētajam reģistram.
3) IKT risinājuma mērogošanas pamatojums: Ievērojot izglītības nozares specifisko darbības ciklu un akadēmiskā gada kalendāro plānojumu, kā arī ņemot vērā paaugstinātu personāla noslodzi mācību gada noslēguma un izglītības dokumentu sagatavošanas posmā, projekta ieviešanas fāzē tiek īstenota pakāpeniska un kontrolēta risinājuma aprobācija. Šāda pieeja nodrošina risinājuma stabilitāti un kontrolētu valsts risinājuma pāreju uz masveida digitālo izglītības dokumentu izsniegšanu, saskaņojot tehnoloģisko gatavību ar izglītības iestāžu reālo darba ritmu. Rezultatīvo rādītāju sasniegšana ir plānota divos secīgos posmos:
a)Noslēguma fāze un aprobācija (2026. m.g. noslēgums):
2026. gada II ceturksnī risinājums tiek nodots ekspluatācijā ar pilnu tehnisko kapacitāti. Atbilstoši MK rīkojuma Nr. 522 1. pielikuma 3.3.2. apakšpunktam, uz projekta nodošanas brīdi risinājuma funkcionalitāte tiks nodrošināta katras partnerpašvaldības vienā izvēlētā izglītības iestādē, aprobējot risinājumu 2026. m.g. noslēgumā.
b) Sistēmas mērogošana un pilna ekspluatācijā (2026./2027. mācību gada noslēgums):
Uzsākot jauno akadēmisko gadu, risinājums tiks izvērsts pilnā apjomā visās izglītības iestādēs. Ņemot vērā, ka izglītības dokumentu masveida sagatavošana notiek mācību gada noslēgumā, rādītājs tiks sasniegts un fiksēts līdz ar 2026./2027. mācību gada izlaidumu periodu. Šis posms kalpo kā bāze pilna apjoma pakalpojuma nodrošināšanai.
4) Ņemot vērā paredzētos grozījumus attiecīgi paredzēts arī grozīt vienošanās par investīciju projekta īstenošanu.
Problēmas un risinājumi
Problēmas apraksts
Optimizējot projekta administrēšanas izmaksas, ir iespēja samazināt tās no sākotnēji plānotajām izmaksām EUR 525 000 apmērā uz EUR 447 294, atbrīvojušos finansējumu novirzot IS izstrādes un IKT infrastruktūras sadaļai.
Risinājuma apraksts
Finansējums projekta darbības procesu analīzei, IS tehniskās dokumentācijas izstrādei, IS izstrādei un IKT infrastruktūras pakalpojumu izmaksām, tai skaitā IS izstrādes un ieviešanas kvalitātes kontrolei, tiek palielināts par EUR 77 706. Šādas finansējuma pārdales rezultātā vienlaikus nav paredzēts mainīt projekta ieviešanai plānoto kopējo pievienotās vērtības nodokļa (PVN) apmēru.
Problēmas apraksts
Ir nepieciešams pagarināt termiņu Izglītību apliecinošu dokumentu reģistra ieviešanai produkcijā un attiecīgi arī termiņu piekļuves nodrošināšanai minētajam reģistram.
Risinājuma apraksts
Lai garantētu pilnvērtīgu risinājuma integrāciju produkcijas vidē un nodrošinātu piekļuvi būtiskajām datu kopām (piem., reģistrēto dokumentu skaits pa programmām), termiņš tiek noteikts 2026. gada II ceturksnis. 
Problēmas apraksts
Pašlaik projekta pases 5.1.apakšpunkts paredz projekta rezultatīvo rādītāju - risinājuma lietotāji vismaz 18 455 (9. klases skolēni, 12. klases skolēni), vienlaikus neparedzot konkrētu termiņu tā sasniegšanai.
Risinājuma apraksts
Tiek precizēts termiņš projekta rezultatīvā rādītāja - risinājuma lietotāji vismaz 18 455 (9. klases skolēni, 12. klases skolēni), sasniegšanai, nosakot to kā 2026./2027. mācību gada beigas, bet paredzot, ka 2026. gadā tiek sasniegts rādītājs - vismaz 500 lietotāji (9. klases un 12. klases skolēni ieviešanas fāzē 2026. mācību gadā)
Problēmas apraksts
Valsts akciju sabiedrības "Latvijas Valsts radio un televīzijas centrs" projekts "Eiropas digitālās identitātes maka pilotprojekts" 2026.gadā netiek īstenots.
Risinājuma apraksts
Svītrota atsauce uz valsts akciju sabiedrības "Latvijas Valsts radio un televīzijas centrs" projektu "Eiropas digitālās identitātes maka pilotprojekts".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Investīcijas projekta finansējuma saņēmējs ir tiešās pārvaldes iestāde – Izglītības un zinātnes ministrija.
Sabiedrības līdzdalība tiek nodrošināta līdz ar investīcijas projekta pieejamības nodrošināšanu tiesību aktu projektu (TAP) publiskajā portālā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Rīgas valstspilsētas pašvaldības aģentūra “Rīgas digitālā aģentūra”
Liepājas valstspilsētas pašvaldība
Daugavpils valstspilsētas pašvaldība
Ventspils valstspilsētas pašvaldība
Talsu novada pašvaldība
Kuldīgas novada pašvaldība
Cēsu novada pašvaldība
Jelgavas valstspilsētas pašvaldība
Biedrība “Augstākās izglītības un zinātnes informācijas tehnoloģiju koplietošanas pakalpojumu centrs”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Projekta īstenošanas ietvaros tiks efektivizētas, digitalizētas un optimizētas valsts un pašvaldības procesu normatīvajos aktos noteiktās pamatdarbības funkcijas un datu aprites procesi.

	6. Tiks veikta iekšējo institūcijas procesu digitalizācija
	Jā
	Projekta īstenošanas ietvaros tiks efektivizētas, digitalizētas un optimizētas valsts un pašvaldības procesu normatīvajos aktos noteiktās pamatdarbības funkcijas un datu aprites procesi.

	7. Tiks veikta iekšējo institūcijas procesu optimizācija
	Jā
	Projekta īstenošanas ietvaros tiks efektivizētas, digitalizētas un optimizētas valsts un pašvaldības procesu normatīvajos aktos noteiktās pamatdarbības funkcijas un datu aprites procesi.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiks izveidots ar IS “Izglītību apliecinošo dokumentu reģistrs” saistīts e-pakalpojums, lai nodrošinātu personai piekļuvi saviem valsts atzītajiem pamatizglītības un vispārējo izglītību apliecinošajiem dokumentiem, kā arī lejupielādējot tos pēc nepieciešamības.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Īstenojot projekta darbības tiks izstrādāts Izglītības apliecinošo dokumentu reģistrs, ko centralizēti uzturot iespējams konsolidēt resursus un nodrošināt visām iestādēm augstāka līmeņa pakalpojumu.
Augstskolas varēs uzlabot, pilnveidot studentu uzņemšanas procesu, pilnībā to nodrošinot attālināti, jo apstrādājot tikai elektroniskos dokumentus, papildus nebūs nepieciešamība studentiem ierasties klātienē (piemēram, iesniegt, uzrādīt izglītības apliecinošos dokumentus papīra veidā).
8.1.3. uz informācijas sabiedrības politikas īstenošanu
Vai projekts skar šo jomu?
Jā
Apraksts
Personām tiks nodrošināta iespēja ar e-pakalpojuma palīdzību apskatīt / izmantot informāciju par saviem iegūtajiem valsts atzītajiem izglītību apliecinošajiem dokumentiem.
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Centralizēti nodrošināta iespēja iegūt informāciju par saviem izglītību apliecinošajiem dokumentiem. Samazināta nepieciešamība klātienes apmeklējumam formalitāšu kārtošanai.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Samazināta nepieciešamība klātienes apmeklējumam formalitāšu kārtošanai, kas jo īpaši atvieglo personu ar invaliditāti iespējas.
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Attīstot elektronisko pakalpojumu projekta ietvaros, tiks nodrošināti Eiropas Parlamenta un Padomes 2016. gada 27. aprīļa Regulā Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk - Datu regula)  minētie personas datu apstrādes principi. Izstrādājot Izglītības apliecinošo dokumentu reģistru, tiks nodrošināta atbilstoša personas datu drošība, tostarp pret neatļautu vai nelikumīgu apstrādi un pret nejaušu iznīcināšanu vai sabojāšanu, izmantojot atbilstošus tehniskos un organizatoriskos pasākumus (integritāte un konfidencialitāte), nodrošinot reģistra pieejamību un noturību. Ņemot vērā īstenošanas izmaksas un apstrādes raksturu, apmēru, kontekstu un nolūkus,  kā arī dažādas iespējamības un smaguma pakāpes risku attiecībā uz fizisku personu tiesībām un brīvībām,  tiks veikta regulāra tehnisko un organizatorisko pasākumu efektivitātes testēšana, izvērtēšana un novērtēšana, lai nodrošinātu apstrādes drošību.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Valsts atzītos izglītību apliecinošos dokumentus varēs saņemt elektroniski.
8.2. Cita informācija
Cita informācija
-

